Kampklædte betjente har trukket knipler og er stødt sammen med demonstranter ved Israels Plads i København i forbindelse med 1. maj.

Otte personer er blevet anholdt i forbindelse med uroen omkring 15-30. Det skriver TV 2.

Politiet har desuden spærret for trafikken på Dronning Louises Bro og Søtorvet.

Flere hundrede mennesker fra Antifascistisk Aktion mødte op ved Torvehallerne, hvor Liberal Alliances Ungdom og Venstres Ungdom afholder en demonstration.

Liberal Alliances Ungdom og Venstre Ungdom holder en moddemonstration mod Antifascistisk Aktions(AFA) 1. maj demo, onsdag den 1 maj 2019. Moddemonstrationen starter på Israels Plads og bevæger sig sammen med det antifascistiske optog mod Fælledparken.. (Foto: Philip Davali/Ritzau Scanpix) Foto: Philip Davali Vis mere Liberal Alliances Ungdom og Venstre Ungdom holder en moddemonstration mod Antifascistisk Aktions(AFA) 1. maj demo, onsdag den 1 maj 2019. Moddemonstrationen starter på Israels Plads og bevæger sig sammen med det antifascistiske optog mod Fælledparken.. (Foto: Philip Davali/Ritzau Scanpix) Foto: Philip Davali

Her kulminerede konfrontationer mellem Antifascistisk Aktion og politiet i fysiske sammenstød.

»Hold sammen kammerater, hold sammen!« »Politikontrol skaber mere vold!« lyder det fra Antifascistisk Aktions demonstranter, da de tørner sammen med politiet.

Politiet var tidligere talstærkt til stede ved Israels Plads, hvor B.T.'s journalist oplyste, at der nu er mere roligt.

Antifascistisk Aktion er sidenhen blevet eskorteret videre mod Nørrebro af politiet og væk fra Israels Plads.

Liberal Alliances Ungdom og Venstre Ungdom holder en moddemonstration mod Antifascistisk Aktions(AFA) 1. maj demo, onsdag den 1 maj 2019. Moddemonstrationen starter på Israels Plads og bevæger sig sammen med det antifascistiske optog mod Fælledparken.. (Foto: Philip Davali/Ritzau Scanpix) Foto: Philip Davali Vis mere Liberal Alliances Ungdom og Venstre Ungdom holder en moddemonstration mod Antifascistisk Aktions(AFA) 1. maj demo, onsdag den 1 maj 2019. Moddemonstrationen starter på Israels Plads og bevæger sig sammen med det antifascistiske optog mod Fælledparken.. (Foto: Philip Davali/Ritzau Scanpix) Foto: Philip Davali

På Dronnings Louises Bro holder mindst 13 af politiet store, blå mandskabsvogne nu og spærrer.

Flere hundrede mennesker, hvor størstedelen er mørkklædte demonstranter fra Antifascistisk Aktion, er blevet stoppet fra at bevæge sig videre og står med musik og i røg fra fyrværkeri omkring sig og afventer.

Alt trafik er i øjeblikket stoppet på grænsen til Nørrebro og ved Sølvtorvet.

Politiet er massivt til stede med kampklædte betjente og er flere gange endt i fysiske sammenstød med den forreste del af demonstrationen.

Liberal Alliances Ungdom og Venstre Ungdom holder en moddemonstration mod Antifascistisk Aktions(AFA) 1. maj demo, onsdag den 1 maj 2019. Moddemonstrationen starter på Israels Plads og bevæger sig sammen med det antifascistiske optog mod Fælledparken.. (Foto: Philip Davali/Ritzau Scanpix) Foto: Philip Davali Vis mere Liberal Alliances Ungdom og Venstre Ungdom holder en moddemonstration mod Antifascistisk Aktions(AFA) 1. maj demo, onsdag den 1 maj 2019. Moddemonstrationen starter på Israels Plads og bevæger sig sammen med det antifascistiske optog mod Fælledparken.. (Foto: Philip Davali/Ritzau Scanpix) Foto: Philip Davali

Over højtalere advarer Antifascistisk Aktion deres demonstranter mod civile betjente, mens politiet afspiller beskeder om, at der er maskeringsforbud i Danmark.

Den forreste del af demonstrationen består mest af sortklædte personer, mens den bagerste del er fulgt af familier med børn og ladcykler.

På Dronning Louises Bro har politiet lavet en sluse af mandskabsvogne, hvor dem, som ikke er en del af demonstrationen, kan komme væk og forlade stedet.

Demonstranter fra Antifascistisk Aktion bliver kropsvisiteret, fotograferet og afhørt af politiet, før de kan forlade stedet.

Hovedemonstrationen fra Antifascistisk Aktion får ikke lov til at fortsætte i den størrelsesorden, som er på Dronning Louises Bro.

Derfor spredes demonstrationen langsomt, fortæller B.T.'s journalist på stedet.